google/wiki40b huggingface dataset:
इतिहास (1997 फ़िल्म)

संक्षेप

अमीर, शक्तिशाली और प्रभावशाली ठाकुर दिग्विजय सिंह (राजबब्बर) एक गाँव में आता है और सुंदर नैना (ट्विंकल खन्ना) पर लालसा रखता है। उनका रिश्ता तय होता है और वह जल्द ही शादी कर रहे हैं। लेकिन नैना ठाकुर के कर्मचारी बलवंत (अमरीश पुरी) के पुत्र, करन (अजय देवगन) के साथ प्यार में पड़ गई है। जब ठाकुर को इस बारे में पता लगाता है, तो वह अपने लोगों से नैना को जीवित और करन को मृत लाने के लिए निर्देश देता है। करन और नैना समुदाय को छोड़कर बॉम्बे तक भागते हैं। ठाकुर ने एक भारी इनाम की घोषणा की और जल्द ही इनाम के लिये कई लोग पूरे बॉम्बे में बदकिस्मत जोड़े की तलाश में हैं। जब बलवंत इस बारे में सुनता है, तो वह भी बॉम्बे जाता है और करन और नैना का पता लगाता है। करन अपने पिता को देख  कर राहत महसूस करता है। लेकिन उसकी राहत जल्द ही अविश्वास में बदल जाती है। बलवंत ने उसे नैना को छोड़ने का निर्देश दिया, क्योंकि वह खुद ठाकुर के आदमी के रूप में आए हैं, न कि उनके पिता के रूप में।
मार्स 1एम नं.2

लॉन्च

इसका लांच मोलनिया रॉकेट से किया गया। परंतु यह लॉन्च असफल रहा जिससे पूरा मिशन खत्म हो गया।
सीमा सुरक्षा बल

आदर्श वाक्य

इस बल का आदर्श वाक्य है - “जीवन पर्यन्त कर्तव्य”
लोहरदग्गा

रीति रिवाज

लोहरदग्‍गा की रीति-रिवाज और संस्कृति बहुत रंग-बिरंगी और अनूठी हैं। इसके रीति-रिवाजों के अनुसार लड़के की पहली शादी महुआ के वृक्ष के साथ और लड़की की पहली शादी आम के पेड़ के साथा कराई जाती है। इस रिवाज के संबंध के स्थानीय निवासियों का कहना है कि जिन वृक्षों से उनकी शादी कराई जाती है वह उन वृक्षों की जीवन पर्यन्त देखभाल करेंगे।

धरधारिया जलप्रपात

लोहरदग्‍गा के सेन्हा प्रखण्ड में धरधारिया जलप्रपात स्थित है। इसके आस-पास का नजारा भी काफी खूबसूरत है जो पर्यटकों को बहुत पसंद आता है। झारखंड सरकार के अनुसार यहां पर पर्यटन उद्योग में असीमित संभावनाएं हैं। अत: सरकार वहां पर पर्यटन उद्योग को बढ़ावा देने के लिए नई परियोजनाओं को शुरू कर रही है।

महादेव मंडा

धरधारिया जलप्रपात देखने के बाद पर्यटक महादेव मंडा घूमने जा सकते हैं। यह प्राकृतिक रूप से बहुत खूबसूरत है। अत्यंत खूबसूरत होने के बावजूद इसे अभी तक वह स्थान नहीं मिल पाया है जो इसे मिलना चाहिए था। महादेव मंडा के पास ही कंडरा और कोराम्बे घूमने जाया जा सकता है। यह दोनों पर्यटक स्थल महादेव मंडा की भांति ही खूबसूरत हैं और मंडा की अपेक्षा यहां पर पर्यटकों के लिए ज्यादा सुविधाएं हैं।

सरहुल

आदिवसियो का मुख्य पर्व
यह एक च्होत स सहर है। यह कि पर्किति बहुत शुन्दर है/
अजयराज

अजयराज ( ११०५ - ११५३) शाकंभरी (साँभर) के अग्निकुलीय चौहानवंश के प्रारंभिक नरेशों में से था। पृथ्वीराज प्रथम का पुत्र अजयराज 12 वीं सदी में  एक महत्वपूर्ण शासक हुआ।  
उसने मालवा के परमार शासक नरवर्धन को अवंती नदी के किनारे हराकर अपने राज्य की सीमा मालवा तक बढ़ा ली। 'पृथ्वीराज विजय' के अनुसार उसने गजनी की सेना को भी परास्त किया। अजयराज ने अपने राज्य की रक्षा के लिए 1113 ई. अजमेर(अजयमेरु) नामक नगर की स्थापना करके वहाँ तारागढ़ नामक किले का निर्माण करवाया। अजयराज ने अजमेर को चौहान साम्राज्य की राजधानी बनाया। उसने अजयप्रियद्रमस नाम के सिक्के जारी किये। उसके राज्य काल मे धर्म, सहिष्णुता ओर विद्या की प्रगति से उस समय के सांस्कृतिक महत्व का अनुमान लगाया जा सकता है।
राज्य विस्तार के लिए तो अजयराज विशेष प्रसिद्ध नहीं है, पर उसकी ख्याति अजमेर के निर्माण के कारण काफी है। 1113 ई. में अपने नाम पर उसने 'अजयमेरु' का विशाल नगर निर्मित कराया और उसे सुंदर महलों और मंदिरों से भर दिया। तभी से चौहान राजा साँभर और अजमेर दोनों के अधिपति माने जाने लगे। उसी आधार से उठकर बाद में उन्होंने गहडवालों से दिल्ली छीन ली थी।
इन्होंने जैन धर्म को संरक्षण दिया | अजयराज की कुछ मुद्राओं पर पत्नी सोमलवती का नाम मिलता है |
अजयराज के बाद इसके पुत्र अर्णोराज ने 1133 ई. में गद्दी संभाली|
रोगवर्गीकरणविज्ञान

आयुर्विज्ञान में प्रयुक्त रोगों के वर्गीकरण की योजना को रोगवर्गीकरणविज्ञान (Nosology) कहते हैं।
श्रवणकुमार

श्रवण कुमार हिन्दू धर्म ग्रंथ रामायण में उल्लेखित पात्र है, ये अपने माता पिता से अतुलनीय प्रेम के लिए जाने जाते हैं।
श्रवण कुमार का वध राजा दशरथ से भूलवश हो गया था, जिस कारण इनके माता पिता ने राजा दशरथ को पुत्र वियोग का शाप दे दिया था इसी के फलस्वरूप राम को वनवास हुआ और राजा दशरथ ने पुत्र वियोग में राम को याद करते हुए प्राण त्यागेश्रवण अथवा श्रवण कुमार संस्कृत काव्य रामायण के एक पात्र का नाम है। इसमें श्रवण की उल्लेखनीयता उसकी अपने माता-पिता की भक्ति के कारण है।
विश्व का सबसे पुराना वृक्ष

पुराना टीजिक्को विश्व के ज्ञात पेड़ों में से सबसे पुराने पेड़ों में से एक है। वैज्ञानिकों ने स्वीडन के डलारना प्रांत में दुनिया में सर्वाधिक समय तक जीवित रहने वाले यानी 9,550 वर्ष पुराने वृक्ष की खोज की है।
इस पेड़ के अलावा वैज्ञानिकों ने 375 वर्ष, 5,660 वर्ष व 9,000 वर्ष पुराने वृक्षों की भी खोज की है।
आनुवांशिकता के लिहाज से भी इन पेड़ों में काफी समानता देखने को मिली है। इन सभी वृक्षों की अमेरिका के फ्लोरिडा और मियामी शहर की प्रयोगशालाओं में जांच की गई थी। खास बात यह है कि जलवायु परिवर्तन की मार झेलने के बावजूद इन वृक्षों ने अपना अस्तित्व बचाए रखा।
वृक्षों की खोज से जुड़े यूमिया विश्वविद्यालय के लीफ कुलमैन ने बताया, "इस पेड़ ने हमारी पुरानी मान्यताओं को गलत साबित कर दिया है।"
यही नहीं विपरीत परिस्थितियों में भी इतने अधिक समय तक जीवित रहने वाले पेड़ों ने वैज्ञानिकों के सामने एक नया सवाल भी खड़ा कर दिया है।
गौरतलब है कि इससे पहले उत्तरी अमेरिका में देवदार के 4,000 से 5,000 वर्ष पुराने पेड़ों के बारे में पता चला था।
शशि कपूर

व्यक्तिगत जीवन

शशि कपूर का असली नाम बलबीर राज कपूर था। इनका जन्म जाने माने अभिनेता पृथ्वीराज कपूर के घर पर हुआ। अपने पिता एवं भाइयो के नक़्शे कदम पर चलते हुए इन्होने भी फ़िल्मो में ही अपनी तक़दीर आजमाई। शशि कपूर ने ४० के दशक से ही फ़िल्मो में काम करना शुरू कर दिया था। उन्होंने कई धार्मिक फ़िल्मो में भूमिकाये निभाई। इन्होने मुंबई के डॉन बोस्को स्कूल से पढ़ाई पूरी की। पिता पृथ्वीराज कपूर इन्हें छुटिट्यो के दौरान स्टेज पर अभिनय करने के लिए प्रोत्साहित करते रहते थे। इसका नतीजा रहा कि शशि के बड़े भाई राजकपूर ने उन्हें 'आग' (१९४८) और 'आवारा' (१९५१) में भूमिकाएं दी। आवारा में उन्होंने राजकपूर (जय रुद्) बचपन का रोल किया था। ५० के दशक मे पिता की सलाह पर वे गोद्फ्रे कैंडल के थियेटर ग्रुप 'शेक्स्पियाराना' में शामिल हो गए और उसके साथ दुनिया भर में यात्राये की।
इसी दोरान गोद्फ्रे की बेटी और ब्रिटिश अभिनेत्री जेनिफर से उन्हें प्रेम हुआ और मात्र २० वर्ष की उम्र में १९५० में विवाह कर लिया। 
शशि कपूर ने गैर परम्परागत किस्म की भूमिकाओ के साथ सिनेमा के परदे पर आगाज किया था। उन्होंने सांप्रदायिक दंगो पर आधारित धर्मपुत्र (१९६१) में काम किया था। उसके बाद चार दीवारी और प्रेमपत्र जैसी ऑफ बीत फ़िल्मो में नजर आये। वे हिंदी सिनेमा के पहले ऐसे अभिनेता थे जिन्होंने हाउसहोल्डर और शेक्सपियर वाला जैसी अंग्रेजी फ़िल्मो में मुख्या भूमिकाये निभाई। वर्ष १९६५ उनके लिए एक महत्वपूर्ण साल था। इसी साल उनकी पहली जुबली फ़िल्म 'जब जब फूल खिले' रिलीज हुई और यश चोपड़ा ने उन्हें भारत की पहली बहुल अभिनेताओ वाली हिंदी फ़िल्म 'वक्त' के लिए कास्ट किया। बॉक्स ऑफिस पर लगातार दो बड़ी हिट फ़िल्मो के बाद व्यावहारिकता का तकाजा यह था की शशि कपूर परम्परागत भूमिकाये करे, लेकिन उनके अन्दर का अभिनेता इसके लिए तैयार नहीं था। इसके बाद उन्होंने 'ए मत्तेर ऑफ़ इन्नोसेंस' और 'प्रीटी परली ६७' जसी फ़िल्मे की. वहीँ हसीना मन जाएगी, प्यार का मोसम ने उन्हें एक चोकलेटी हीरो के रूप में स्थापित किया। वर्ष १९७२ की फ़िल्म सिथार्थ के साथ उन्होंने अन्तराष्ट्रीय सिनेमा के मंच पर अपनी मोजुदगी कायक राखी. ७० के दसक में शशि कपूर सबसे व्यस्त अभिनेताओ में से एक थे। इसी दसक में उनकी 'चोर मचाये शोर', दीवार, कभी - कभी, दूसरा आदमी और 'सत्यम शिवम् सुन्दरम' जैसी हिट फ़िल्मे रिलीज हुयी. वर्ष १९७१ में पिता पृथ्वीराज की मृत्यु के बाद शशि कपूर ने जेनिफर के साथ मिलकर पिता के स्वप्न को जरी रखने के लिए मुंबई में पृथ्वी थियेटर का पुनरूथान किया।
अमिताभ बच्चन के साथ आई उनकी फ़िल्मो दीवार, कभी - कभी, त्रिशूल, सिलसिला, नमक हलाल, दो और दो पंच, शान ने भी उन्हें बहुत लोकप्रियता दिलवाई।  १९७७ में इन्होने अपनी होम प्रोडक्सन क. 'फ़िल्म्वालाज' लॉन्च की।

फिल्मी सफर

4 दिसंबर 2017 को शशि कपूर का मुंबई में निधन हो गया।
बोचागञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बोचागंज उपजिला बांग्लादेश के उत्तरी सीमान्तों में स्थित, रंगपुर विभाग के दिनाजपुर जिले में स्थित है।
जानेमन (2006 फ़िल्म)

संगीत

इसके गानों को अनु मलिक ने बनाया है।
पद्मनाभस्वामी मंदिर

महत्व

मंदिर का महत्व यहाँ के पवित्र परिवेश से और बढ जाता है। मंदिर में धूप-दीप का प्रयोग एवं शंखनाद होता रहता है। मंदिर का वातावरण मनमोहक एवं सुगंधित रहता है। मंदिर में एक स्वर्णस्तंभ भी बना हुआ है जो मंदिर के सौदर्य में इजाफा करता है। मंदिर के गलियारे में अनेक स्तंभ बनाए गए हैं जिन पर सुंदर नक़्क़ाशी की गई है जो इसकी भव्यता में चार चाँद लगा देती है। 
मंदिर में प्रवेश के लिए पुरुषों को धोती तथा स्त्रियों को साड़ी पहनना अनिवार्य है। इस मन्दिर में हिन्दुओं को ही प्रवेश मिलता है। मंदिर में हर वर्ष ही दो महत्वपूर्ण उत्सवों का आयोजन किया जाता है जिनमें से एक मार्च एवं अप्रैल माह में और दूसरा अक्टूबर एवं नवंबर के महीने में मनाया जाता है। मंदिर के वार्षिकोत्सवों में लाखों की संख्या में श्रद्धालु भाग लेने के लिए आते हैं तथा प्रभु पद्मनाभस्वामी से सुख-शांति की कामना करते हैं।

मंदिर का स्थापत्य

पद्मनाभ स्वामी मंदिर का निर्माण राजा मार्तण्ड द्वारा करवाया गया था। इस मंदिर के पुनर्निर्माण में अनेक महत्वपूर्ण बातों का ध्यान रखा गया है। सर्वप्रथम इसकी भव्यता को आधार बनाया गया मंदिर को विशाल रूप में निर्मित किया गया जिसमें उसका शिल्प सौंदर्य सभी को प्रभावित करता है। मंदिर के निर्माण में द्रविड़ एवं केरल शैली का मिला जुला प्रयोग देखा जा सकता है।
मंदिर का गोपुरम द्रविड़ शैली में बना हुआ है। पद्मनाभ स्वामी मंदिर दक्षिण भारतीय वास्तुकला का अदभुत उदाहरण है। मंदिर का परिसर बहुत विशाल है जो कि सात मंजिला ऊंचा है गोपुरम को कलाकृतियों से सुसज्जित किया गया है। मंदिर के पास ही सरोवर भी है जो 'पद्मतीर्थ कुलम' के नाम से जाना जाता है।

मंदिर की सम्पत्ति

मन्दिर तथा इसकी सम्पत्ति के स्वामी भगवान पद्मनाभस्वामी ही हैं। बहुत दिनों तक यह मंदिर तथा इसकी सम्पत्तियों की देखरेख और सुरक्षा एक न्यास (ट्रस्ट) द्वारा की जाती रही जिसके अध्यक्ष त्रावणकोर के राजपरिवार का कोई सदस्य होता था। किन्तु वर्तमान समय में भारतीय सर्वोच्च न्यायालय ने राजपरिवार को इस मंदिर के प्रबन्धन के अध्यक्षता करने से रोक दिया है। 
जून २०११ में सर्वोच्च न्यायालय ने पुरातत्व विभाग तथा अग्निशमन विभाग के अधिकारियों को निर्देश दिया कि मन्दिर के गुप्त तहखानों को खोलें और उनमें रखी वस्तुओं का निरीक्षण करें। इन तहखानों में रखी करीब दो लाख करोड़ की संपत्ति का पता चला है। हालांकि अभी भी तहखाने-बी को नहीं खोला गया है। सुप्रीमकोर्ट ने इस तहखाने को खोलने पर रोक लगा दी है। सुप्रीमकोर्ट ने आदेश किया है कि ये संपत्ति मंदिर की है और मंदिर की पवित्रता और सुरक्षा सुनिश्चित की जानी चाहिए।
एक रात का साथ

एक रात का साथ (अंग्रेज़ी: one-night stand) केवल एक बार मानव यौन संबंध स्थापित करने की प्रक्रिया है जिसमें इस बात की आशा की जाती है कि सहभागी आगे किसी भी प्रकार का यौन संबंध नहीं बनाएँगे। इस प्रचालन के बारे उल्लेख किया गया है कि यह "यौन प्रक्रिया है जिसमें भावनात्मक प्रतिबद्धता या भविष्य का जुड़ाव न हो।"

कारण

एक रात के साथ पीछे विभिन्न कारण हो सकते हैं जो लोगों के हिसाब से अलग-अलग हो सकते हैं। इसी के उदाहरणों में वह जवान जोड़े हो सकते हैं जो अपनी यौन शक्ति के अनुभवों को ढूँढ रहे हैं; अविवाहित लोग जो यौन प्रक्रिया का भाग तो बनना चाहते हैं मगर किसी प्रतिबद्धता या रिश्ते की जकड़न से बचना चाहते हैं; शादीशुदा लोग जो विवाहेतर संभोग के इच्छुक हैं परन्तु नहीं चाहते कि उनकी शादी या पारिवारिक सम्बंधों पर विवाहेतर रूमानी स्नेहपूर्ण सम्बंधों की कोई आँच लगे। एक रात का साथ योजनाबद्ध हो सकता है जिसमें एक या दोनो सहभागी प्रक्रिया से पूर्व इस बात का इरादा करते हैं कि यौन प्रक्रिया स्थापित होगी।
चक्रासन

चक्रासन

पीठ के बल लेटकर घुटनों को मोड़ीए। एड़ीयां नितम्बों के समीप लगी हुई हों। दोनों हाथों को उल्टा करके कंधों के पीछे थोड़े अन्तर पर रखें इससे सन्तुलन बना रह्ता है। श्वास अन्तर भरकर कटिप्रदेश एवं छाती को ऊपर उठाइये। धीरे-धीरे हाथ एवं पैरों को समीप लाने का प्रयत्न करें, जिससे शरीर की चक्र जैसी आकृति बन जाए। आसन छोड़ते समय शरीर को ढीला करते हुए भुमि पर टिका दें। इस प्रकार 3-4 आवृति करें।

लाभ

रीढ़ की हड्डी को लचीला बनाकर वृध्दावस्था नहीं आने देता। जठर एवं आंतो को सक्रिय करता है। शरीर में स्फूर्ति, शक्ति एवं तेज की वृध्दि करता है। कटिपीड़ा, श्वास रोग, सिरदर्द, नेत्र विकारों, सर्वाइकल व स्पोंडोलाईटिस में विशेष हितकारी है। हाथ पैरों कि मांसपेशियों को सबल बनाता है। महिलाओं के गर्भाशय के विकारों को दूर करता है।
जलपोशाक

जलपोशाक (wetsuit) जलक्रीड़ाओं में प्रयोग होने वाले ऐसे वस्त्रों को कहते हैं जो जल में तापावरोधन, ख़रोंचों से रक्षा और कुछ हद तक उत्प्लावन के लिये प्रगोग किया जाता है। यह अक्सर निओप्रीन के बने होते हैं। जलपोशाक पहनने पर यह त्वचा और पोशाक के बीच एक हवा के बुलबुलों की पतली-सी तह रोक लेती है जिससे शरीर की ऊष्मा अंदर ही सुरक्षित रहती है। ग़ोताख़ोरी, लहरबाज़ी (सर्फ़िंग) और अन्य जल के खेलों यह बहुत इस्तेमाल होती हैं।
फ्लाईबाई

फ्लाईबाई (Flyby), किसी यान द्वारा एक निर्दिष्ट लक्ष्य या स्थिति के नजदीक से गुजरना है। इस शब्द का इस्तेमाल विशेष रूप से उन अंतरिक्ष यान मिशनों के लिए किया जाता है, जिसमें कोई यान किसी ग्रह या उपग्रह आदि के विस्तृत अध्ययन के लिए, बगैर उसकी परिक्रमा किये या बगैर उस पर उतरे, उसके पर्याप्त नजदीक से गुजर जाता है। खगोलीय पिंडो के प्रेक्षण के लिए अनेकों फ्लाईबाई मिशनों को अंजाम दिया गया है। ऐसा ही एक फ्लाईबाई न्यू होराइजोंस है जो फिलहाल प्लूटो की ओर अग्रसर है |
२२६७ ईसा पूर्व

२२६७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२६७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जॉर्ज रिटज़र

जॉर्ज रिटज़र (जन्म 1940) एक अमरीकी समाजशास्‍त्री हैं।
पद्म पुराण

विषय वस्तु

यह पुराण सर्ग, प्रतिसर्ग, वंश, मन्वतंर और वंशानुचरित –इन पाँच महत्त्वपूर्ण लक्षणों से युक्त है। भगवान् विष्णु के स्वरूप और पूजा उपासना का प्रतिपादन करने के कारण इस पुराण को वैष्णव पुराण भी कहा गया है। इस पुराण में विभिन्न पौराणिक आख्यानों और उपाख्यानों का वर्णन किया गया है, जिसके माध्यम से भगवान् विष्णु से संबंधित भक्तिपूर्ण कथानकों को अन्य पुराणों की अपेक्षा अधिक विस्तृत ढंग से प्रस्तुत किया है। पद्म-पुराण सृष्टि की उत्पत्ति अर्थात् ब्रह्मा द्वारा सृष्टि की रचना और अनेक प्रकार के अन्य ज्ञानों से परिपूर्ण है तथा अनेक विषयों के गम्भीर रहस्यों का इसमें उद्घाटन किया गया है। इसमें सृष्टि खंड, भूमि खंड और उसके बाद स्वर्ग खण्ड महत्त्वपूर्ण अध्याय है। फिर ब्रह्म खण्ड और उत्तर खण्ड के साथ क्रिया योग सार भी दिया गया है। इसमें अनेक बातें ऐसी हैं जो अन्य पुराणों में भी किसी-न-किसी रूप में मिल जाती हैं। किन्तु पद्म पुराण में विष्णु के महत्त्व के साथ शंकर की अनेक कथाओं को भी लिया गया है। शंकर का विवाह और उसके उपरान्त अन्य ऋषि-मुनियों के कथानक तत्व विवेचन के लिए महत्त्वपूर्ण है।
पद्मपुराण के कुल सात खण्डों का संक्षिप्त परिचय इस प्रकार है-
1.सृष्टि खण्ड: इस खण्ड में भीष्म ने सृष्टि की उत्पत्ति के विषय में पुलस्त्य से पूछा। पुलस्त्य और भीष्म के संवाद में ब्रह्मा के द्वारा रचित सृष्टि के विषय में बताते हुए शंकर के विवाह आदि की भी चर्चा की।
2.भूमि खण्ड: इस खण्ड में भीष्म और पुलस्त्य के संवाद में कश्यप और अदिति की संतान, परम्परा सृष्टि, सृष्टि के प्रकार तथा अन्य कुछ कथाएं संकलित है।
3.स्वर्ग खण्ड: स्वर्ग खण्ड में स्वर्ग की चर्चा है। मनुष्य के ज्ञान और भारत के तीर्थों का उल्लेख करते हुए तत्वज्ञान की शिक्षा दी गई है।
4. ब्रह्म खण्ड: इस खण्ड में पुरुषों के कल्याण का सुलभ उपाय धर्म आदि की विवेचन तथा निषिद्ध तत्वों का उल्लेख किया गया है। पाताल खण्ड में राम के प्रसंग का कथानक आया है। इससे यह पता चलता है कि भक्ति के प्रवाह में विष्णु और राम में कोई भेद नहीं है। उत्तर खण्ड में भक्ति के स्वरूप को समझाते हुए योग और भक्ति की बात की गई है। साकार की उपासना पर बल देते हुए जलंधर के कथानक को विस्तार से लिया गया है।
5.पाताल खण्ड:
6.उत्तर खण्ड:
7.क्रियायोगसार खण्ड: क्रियायोग सार खण्ड में कृष्ण के जीवन से सम्बन्धित तथा कुछ अन्य संक्षिप्त बातों को लिया गया है। इस प्रकार यह खण्ड सामान्यत: तत्व का विवेचन करता है।
अग्निदाह

दाह-संस्कार या अग्निदाह किसी प्राणी (विषेशकर मानव) के मृत-शरीर को आग द्वारा जलाकर समाप्त कर देने की विधि को कहते हैं। हिन्दू, बौद्ध, सिख, जैन व कुछ अन्य धार्मिक समुदायों में इसी प्रक्रिया को परम्परागत रूप से करा जाता है। यूरोप व उत्तर अमेरिका के ईसाई मान्यता वाले लोगों में भी अग्निदाह प्रचलित है, हालांकि उनमें दफ़नाने की ऐतिहासिक परम्परा भी है। प्राचीन यूरोप में रोम व यूनान में अग्निदाह ही अधिक प्रचलित मृत्यु-परम्परा थी, और उस समय की कथायें व वर्णन इसकी पुष्टि करते हैं। रासायनिक रूप से अग्निदाह में शरीर भस्म होकर राख, गैसें, धुआँ और कुछ हड्डीनुमा अस्तियाँ छोड़ जाता है।
रामगढ शेखावाटी

रामगढ़ शेखावाटी ब्राह्मणों और बनियों का कस्बा था । 
यह कस्बा चुरू जाने का एक महत्वपूर्ण यातायात मार्ग है । 
रामगढ़ चुरू, बिसाऊ, मंडावा को जोड़ने वाला एकमात्र कस्बा है । 
फतेहपुर से रामगढ़ में प्रवेश करने पर सबसे पहले बना हुआ है यहां रामगढ़ दरवाजा ।
पुराने जमाने मे चूरू जाने का ये मात्र रास्ता था जो एक दरवाजे के नीचे से होकर निकलता था , ये दरवाजा आज भी यहां स्थित है । इसे चूरू दरवाजा नाम से जाना जाता है ।
पूर्व में बिसाऊ जाने के लिए भी दरवाजा बनाया गया था इसे बिसाऊ दरवाजा कहा जाता है ।
रामगढ़ चारों ओर से दरवाजो से घिरा हुआ है ।
यहां के राजाओं ने सुरक्षा की दृष्टि से यहाँ पर दरवाजों का निर्माण करवाया था । 
रामगढ़ में चित्रकला की अनूठी शैली है । यहाँ की हवेलिया ओर बावड़ियां प्रसिद्ध है। 
ये कस्बा पर्यटन स्थल के साथ साथ अपनी एक अलग ही पहचान रखता है ।
यहाँ की हवेलियों में आपको भित्ति चित्र ओर बाहरी चित्र देखने को मिल जाएंगे जो आपको राजाओं के समय के रहन सहन और खान पान की और उनकी दिनचर्या के बारे में बताते हैं । 
History by Narendra Singh Shekhawat Thimoli .
Mo. No. 7568098602
सुमावली विधानसभा निर्वाचन क्षेत्र

See Also

सुमावली
पिजिन

पारिभाषिक शब्दावली

शब्द pidgin जिसे पहले pigion वर्तनी के साथ भी उच्चरित किया जाता रहा है, जो मूल रूप से चीनी पिजिन अंग्रेज़ी को वर्णित करने के लिए प्रयुक्त होता था, बाद में किसी भी पिजिन (मिश्रित भाषा) को निर्दिष्ट करने के लिए लोकप्रिय हुआ। पिजिन का उपयोग स्थानीय पिजिन (मिश्रित) या क्रियोल (creole) (संकर भाषा) के लिए विशिष्ट नाम के रूप में निर्दिष्ट की जा सकती है, जहां वह बोली जाती है। उदाहरण के लिए, टोक पिसिन (Tok Pisin) नाम अंग्रेज़ी शब्द talk pidgin से व्युत्पन्न है। इसको बोलने वाले आम तौर पर अंग्रेज़ी बोलते समय इसका उल्लेख बस "pidgin" (पिजिन) के रूप में करते हैं।
शब्द jargon (ख़ास बोली) का भी उपयोग पिजिन को वर्णित करने के लिए होता है और कुछ पिजिनों के नामों में भी पाया गया है, जैसे कि चिनूक जार्गन (Chinook Jargon). इस संदर्भ में, आजकल भाषाविद jargon (ख़ास बोली) का उपयोग विशेषतः अल्पविकसित प्रकार के पिजिन को निरूपित करने के लिए करते हैं; हालांकि, यह प्रयोग प्रायः दुर्लभ है और शब्द jargon (ख़ास बोली) अक्सर किसी पेशे के विशिष्ट शब्दों को संदर्भित करता है।
पिजिन Tok Pisin (टोक पिसिन) जैसे व्यापार की भाषा के रूप शुरू हो सकते हैं या बन सकते हैं। व्यापारिक भाषाएं अपने आप में अक्सर स्वाहिली, फ़ारसी या अंग्रेज़ी जैसी विकसित भाषाएं हो सकती है। व्यापार की भाषाएं "यानीय भाषाओं" की ओर अभिमुख होती हैं, जबकि पिजिन देशी भाषा के रूप में विकसित होती हैं।
निज भाषा उन्नति अहै

यह प्रसिद्ध दोहा भारतेन्दु हरिश्चन्द्र की प्रसिद्ध कविता निज भाषा से लिया गया है। हिन्दी सम्बन्धित आन्दोलनों और आयोजनों में यह दोहा अनगिनत बार प्रेरणास्रोत की तरह उद्धृत किया जाता रहा है। इस कविता में कुल दस दोहे हैं।
कश्यप बन्धु

कश्यप बन्धु (1899-1985) कश्मीर के समाज सुधारक थे।
कश्यप बंधु लाहौर में आर्य राजपत्र के संपादक बने. लाहौर में रहते हुए, वह कश्मीरी श्रम की दयनीय हालत जो माइग्रेट करने के सर्दियों के महीनों के दौरान इस्तेमाल करने के लिए अपनी आजीविका कमाने देखा. वह उन्हें संगठित और कश्मीरी मजदूर बोर्ड शुरू कर दिया जिसमें से वह सचिव बने. वह क्रांतिकारियों के साथ संपर्क में आया था और भगत सिंह के पार्टी में शामिल हो गए।
द रॉक होटल

इतिहास

द रॉक होटल इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में स्थित है। इसका निर्माण जॉन क्राईटन-स्टूर्ट, ब्यूट के चौथे मार्क्वेस, द्वारा किया गया था तथा 1932 में इसका उद्घाटन हुआ। खुलने के कुछ वर्षों के पश्चात होटल का प्रबंधन रूडोल्फ रिचर्ड के पास आया और इनके नेतृत्व में होटल ने सम्पूर्ण यूरोप के उत्तम होटलों में से एक होने कि ख्याति प्राप्त करी। इसके कुछ विख्यात महमानों में से कुछ विशेष हैं: अंग्रेज़ी अभिनेता जॉन मिल्स, ऑस्ट्रेलियाई अभिनेता एर्रोल फ्लिन तथा ब्रिटिश प्रधानमंत्री विन्सटन चर्चिल। 
जुलाई 1936 में स्पेनी गृहयुद्ध के दौरान होटल को मामूली नुकसान का सामना करना पड़ा था। एक स्पेनी जंगी जहाज़ से दुश्मन हवाई जहाज के लिए छोड़ी गई बम की गोली में शहर के ऊपर विस्फ़ोट हो गया, जिसके परिणामस्वरूप एक छोटा छोटे स्तर का भूस्खलन उत्पन्न हो गया जिसके द्वारा बने चटानों के टुकडों के चपेट में होटल की आपातकालीन अग्नि-सोपान सीढ़ियाँ आ गईं। इसी वर्ष में कथित तौर पर एक दुश्मन जंगी जहाज ने बम्ब गेर कर होटल को क्षतिग्रस्त कर दिया था।
द रॉक होटल ने अनेक अन्तराष्ट्रीय स्तर पर ख्याति प्राप्त हस्तियों और कई हस्तियों की शादियों की मेजबानी की है। बर्नार्ड मोंट्गोमेरी और ड्वाइट डेविड आइज़नहावर होटल में उस समय रुके थे जब वे उत्तरी अफ़्रीका पर हमला करने की योजना बना रहें थे। इसके साथ ही यहाँ विन्सटन चर्चिल और एर्रोल फ्लिन भी ठहरे थे। अप्रैल 1962 में प्रधनमंत्री चर्चिल की पुत्री सारा और थॉमस ट्चेट-जॅसन, 23वे बैरन औडली, की शादी होटल में एक नागरिक समारोह में हुई थी। इसी वर्ष मशहूर अभिनेता शॉन कॉनरी अपनी पत्नी डाऐन सिलेंटो के साथ जिब्राल्टर में अपनी शादी के पश्चात रुके थे।

प्रबंधन

वर्ष 1959 से होटल को ब्लैंड ग्रुप संचालित करता है। ब्लैंड ग्रुप की स्थापना 1810 में एक नौवहन एजेंसी के तौर पर हुई थी, जो बाद में यात्री सेवा और जिब्राल्टर मिलिट्री गैरीसन के लिए समान की आपूर्ति करने लगी। 1891 में कम्पनी पर जोसेफ़ गेग्रो ने अधिग्रहण कर लिया और तब से गेग्रो परिबार ही इसको चलाता है।
1997 में होटल के जनरल मैनेजर का पद स्टीफन डेवनपोर्ट ने सम्भाला। डेवनपोर्ट इससे पहले वुड हॉल कंट्री हाउस होटल, लिंटन, वैस्ट यॉर्कशायर, में काम करते थे। अपने आने के कुछ समय पश्चात ही इन्होंने 1.2 मिलियन पाउण्ड का होटल के नवीनीकरण का कार्यक्रम शुरू किया था।
कठोर जल

कैल्शियम से लेपित पाइप से बाहर आते कठोर जल
ऐसे जल को कठोर जल, (Hard water) कहते हैं जिसमें खनिज लवणों की अधिकता हो। इसमें कैल्शियम व मैग्नीशियम के बाइकार्बोनेट व कार्बोनेट उपस्थित रहते हैं। इसकी सरल पहचान है कि यह साबुन  के साथ फेन (झाग) उत्पन्न नही करता। ध्यान रहे कि ‘भारी जल’ अलग चीज है।

परिचय

आम प्रयोग में ‘उच्च-टीडीएस जल’ को ‘कठोर जल’ के समानर्थी के रूम में इस्तेमाल किया जाता है। वैज्ञानिक प्रयोग में उच्च टीडीएस जल का मतलब उसमें घुले सोडियम, पोटेशियम, कैल्शियम, मैग्नीशियम, कार्बोनेट. बाईकार्बोनेट, क्लोराइड, सल्फेट जैसे पदार्थों की घुली मात्रा से है। दूसरी ओर जल की कठोरता से मतलब कैल्शियम और मैग्नीशियम से है जिसे मिलीग्राम/लीटर से व्यक्त किया जाता है। कठोरता की मात्रा के अनुसार अगर इसकी मात्रा 60 से कम होती है तो उसे 'मृदु जल' (सॉफ्ट वाटर) कहा जाता है। 61 से 120 के बीच होने पर थोड़ा कठोर और 121 से 180 के बीच होने पर कठोर और 180 से अधिक होने पर बहुत कठोर कहा जाता है। ऐसे में कठोरता और उच्च टीडीएस को समानार्थक के रूप में न इस्तेमाल करना ही बेहतर है ताकि भ्रम की स्थिति से बचा जा सके।

लाभ-हानि

कठोर जल उसे कहा जाता है जिसमें कैल्शियम और मैगनीशियम की मात्रा अधिक होती है। वर्षा का पानी जब चट्टानों और मैदान से होकर गुज़रता है तो उसमें ये खनिज घुलते जाते हैं। विभिन्न अनुसंधानों से ये पता चला है कि अगर आपके आहार में कैल्शियम अधिक है तो आपकी हड्डियाँ मज़बूत रहेंगी। जहाँ तक मैगनीशियम का सवाल है उससे मांसपेशियों की कमज़ोरी, अवसाद और ऊँचाई के डर को रोका जा सकता है।
अगर हमारे शरीर में मैगनीशियम की कमी हो जाए तो उससे हमारा विकास धीमा पड़ जाता है, हमारे गुरदे प्रभावित होते हैं और हमारे बाल झड़ने लगते हैं। इसलिए कठोर जल का सेवन स्वास्थ्य के लिए हितकर ही है। हाँ, इससे हमारी त्वचा रूखी ज़रूर हो जाती है और हमारे बालों को भी ये नुक़सान करता है। यह साबुन के साथ झाग उत्पन्न नहीं करता है।
सामूहिक अवचेतन

युंग ने अवचेतन मन के दो हिस्से बताये व्यक्तिक और सामूहिक। किसी भी प्रजाति के मिथक, प्रतीक, सामूहिक आस्थाएं, कर्मकांड आदि व्यक्ति के सामूहिक अवचेतन मन में हीं संचित रहते हैं। इसी का गंभीर तल है प्रजातिए अवचेतन जिसमें प्रजातिये धरोहर संकलित होती है। इसमें अनेक तहें होती है। जैसे पशु जीवन, आदि मानव, प्रजाति समूह, राष्ट्र, कुल, परिवार आदि। इस प्रकार प्रजातिय स्मृति निर्मित होती है जो परंपरा का रूप धारण कर लेती है।
आदि काल में मानव जाति पहादो में रह्ते थे, वही पर जीवन बिताते थे। जानवरो को मार कर कच्चा मान्स खाते थे।
२० अप्रैल

जन्म

1972 - ममता कुलकर्णी - भारतीय अभिनेत्री